บาทเปิด 31.44 บาทต่อดอลลาร์
เงินบาทเปิดตลาด 31.44 บาทต่อดอลลาร์ มองกรอบวันนี้ 31.40 - 31.55 ตลาดรอกนง.ประเมินสถานการณ์เศรษฐกิจในประเทศ-เงินเฟ้อสหรัฐฯ
14 ก.พ. 2561

เงินบาทเปิดตลาด 31.44 บาทต่อดอลลาร์ มองกรอบวันนี้ 31.40 - 31.55 ตลาดรอกนง.ประเมินสถานการณ์เศรษฐกิจในประเทศ-เงินเฟ้อสหรัฐฯนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.44 บาท/ดอลลาร์ แข็งค่าต่อเนื่องจากเย็นวานนี้ที่ปิดตลาดที่ระดับ 31.49 บาท/ดอลลาร์ "เงินบาทแข็งค่าต่อเนื่อง มีแรงขายดอลลาร์ในตลาดโลกเมื่อเทียบกับยูโรและเยน โดยตลาดจับตาการประชุมคณะกรรมการนโยบายการเงิน (กนง.) ซึ่งคาดว่าน่าจะคงดอกเบี้ย 1.5% แต่ตลาดรอดูการประเมินเงินเฟ้อและทิศทางเศรษฐกิจ รวมทั้งเงินเฟ้อของสหรัฐฯ"นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.40 - 31.55 บาท/ดอลลาร์